title: Rozhodnutie Európskeho parlamentu (EÚ) 2016/1458 z 28. apríla 2016 o absolutóriu za plnenie všeobecného rozpočtu Európskej únie za rozpočtový rok 2014, oddiel II – Európska rada a Rada

text:
               14.9.2016

               SK

               Úradný vestník Európskej únie

               L 246/20

         ROZHODNUTIE EURÓPSKEHO PARLAMENTU (EÚ) 2016/1458
   z 28. apríla 2016
   o absolutóriu za plnenie všeobecného rozpočtu Európskej únie za rozpočtový rok 2014, oddiel II – Európska rada a Rada
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2014 (1),

               —

               so zreteľom na konsolidované ročné účtovné závierky Európskej únie za rozpočtový rok 2014 [COM(2015) 377 – C8-0201/2015] (2),

               —

               so zreteľom na výročnú správu Dvora audítorov o plnení rozpočtu za rozpočtový rok 2014 spolu s odpoveďami inštitúcií (3),

               —

               so zreteľom na vyhlásenie (4) o vierohodnosti vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (5), a najmä na jeho články 55, 99, 164, 165 a 166,

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre ústavné veci (A8-0101/2016),

               1.

               odkladá svoje rozhodnutie o absolutóriu generálnemu tajomníkovi Rady za plnenie rozpočtu Európskej rady a Rady za rozpočtový rok 2014;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Európskej rade, Rade, Komisii, Súdnemu dvoru Európskej únie, Dvoru audítorov, európskemu ombudsmanovi, európskemu dozornému úradníkovi pre ochranu údajov a Európskej službe pre vonkajšiu činnosť a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ L 51, 20.2.2014.

      (2)  Ú. v. EÚ C 377, 13.11.2015, s. 1.

      (3)  Ú. v. EÚ C 373, 5.11.2015, s. 1.

      (4)  Ú. v. EÚ C 377, 13.11.2015, s. 146.

      (5)  Ú. v. EÚ L 298, 26.10.2012, s. 1.


title: 2006/326/ES: Rozhodnutie Rady z  27. apríla 2006  o uzavretí Dohody medzi Európskym spoločenstvom a Dánskym kráľovstvom o doručovaní súdnych a mimosúdnych písomností v občianskych alebo obchodných veciach

text:
               5.5.2006

               SK

               Úradný vestník Európskej únie

               L 120/23

      ROZHODNUTIE RADY

   z 27. apríla 2006
   o uzavretí Dohody medzi Európskym spoločenstvom a Dánskym kráľovstvom o doručovaní súdnych a mimosúdnych písomností v občianskych alebo obchodných veciach
   (2006/326/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 61 písm. c) v spojení s prvou vetou prvého pododseku článku 300 ods. 2 a prvým pododsekom článku 300 ods. 3,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               V súlade s článkami 1 a 2 Protokolu o postavení Dánska, ktorý je prílohou Zmluvy o Európskej únii a Zmluvy o založení Európskeho spoločenstva, ustanovenia nariadenia Rady (ES) č. 1348/2000 z 29. mája 2000 o doručovaní súdnych a mimosúdnych písomností v občianskych a obchodných veciach v členských štátoch (2) nie sú pre Dánsko záväzné a Dánsko nepodlieha ich uplatňovaniu.

               (2)

               Komisia dojednala dohodu medzi Európskym spoločenstvom a Dánskym kráľovstvom o rozšírení pôsobnosti ustanovení nariadenia (ES) č. 1348/2000 na Dánsko.

               (3)

               Dohoda bola podpísaná v mene Európskeho spoločenstva 19. októbra 2005 s výhradou jej možného uzavretia k neskoršiemu dátumu v súlade s rozhodnutím Rady 2005/794/ES z 20. septembra 2005 (3).

               (4)

               Spojené kráľovstvo a Írsko v súlade s článkom 3 Protokolu o postavení Spojeného kráľovstva a Írska, ktorý je prílohou Zmluvy o Európskej únii a Zmluvy o založení Európskeho spoločenstva, sa zúčastňujú na prijatí a uplatňovaní tohto rozhodnutia.

               (5)

               V súlade s článkami 1 a 2 Protokolu o postavení Dánska sa Dánsko nezúčastňuje na prijatí tohto rozhodnutia a nie je ním viazané ani nepodlieha jeho uplatňovaniu.

               (6)

               Dohoda by sa mala schváliť,

         ROZHODLA TAKTO:
   Článok 1
   Dohoda medzi Európskym spoločenstvom a Dánskym kráľovstvom o doručovaní súdnych a mimosúdnych písomností v občianskych alebo obchodných veciach sa týmto schvaľuje v mene Spoločenstva.
   Článok 2
   Týmto sa predseda Rady poveruje určiť osobu splnomocnenú urobiť oznámenie ustanovené v článku 10 ods. 2 dohody.

      V Luxemburgu 27. apríla 2006

            Za Radu

            predsedníčka

         L. PROKOP

      (1)  Stanovisko z 23. marca 2006 (zatiaľ neuverejnené v úradnom vestníku).

      (2)  Ú. v. ES L 160, 30.6.2000, s. 37.

      (3)  Ú. v. EÚ L 300, 17.11.2005, s. 53.


title: Rozhodnutie Rady 2003/170/SVV z 27. februára 2003 o spoločnom využívaní styčných dôstojníkov vysielaných do zahraničia orgánmi členských štátov činnými v trestnom konaní

text:
Dôležité právne oznámenie

|

32003D0170

Úradný vestník L 067 , 12/03/2003 S. 0027 - 0030

		Rozhodnutie Rady 2003/170/SVVz 27. februára 2003o spoločnom využívaní styčných dôstojníkov vysielaných do zahraničiaorgánmi členských štátov činnými v trestnom konaníRADA EURÓPSKEJ ÚNIE,so zreteľom na Zmluvu o Európskej únii, a najmä na jej článok 30 ods. 1 písm. a) a c), článok 30 ods. 2 písm. c) a článok 34 ods. 2 písm. c),so zreteľom na podnet Dánskeho kráľovstva [1],so zreteľom na stanovisko Európskeho parlamentu [2],keďže:(1) Rada ministrov spravodlivosti a ministrov vnútra na svojom zasadnutí 3. decembra 1998 prijala Akčný plán Rady a Komisie o tom, ako čo najlepšie vykonať ustanovenia Amsterdamskej zmluvy o priestore slobody, bezpečnosti a spravodlivosti [3], kde sa v opatrení 48 konštatuje, že do piatich rokov od nadobudnutia platnosti zmluvy by sa mali urobiť kroky na podporu spolupráce a spoločných iniciatív vo vzdelávaní a výmene styčných dôstojníkov, dočasnom preradení, využívaní zariadenia a forenzného výskumu.(2) Európska Rada na svojom zasadnutí vo Viedni v dňoch 11. a 12. decembra 1998 vo svojom závere 83 schválila Akčný plán Rady a Komisie o tom, ako čo najlepšie vykonať ustanovenia Amsterdamskej zmluvy o priestore slobody, bezpečnosti a spravodlivosti a vo svojom závere 89 vyzvala na posilnenie krokov proti organizovanému zločinu vo svetle nových možností, ktoré otvorila zmluva.(3) Európska Rada na svojom zasadnutí v Tampere v dňoch 15. a 16. októbra 1999 vyzvala Radu a Komisiu, aby v úzkej spolupráci s Európskym parlamentom podporili úplné a okamžité vykonávanie Amsterdamskej zmluvy na základe Akčného plánu prijatého Radou ministrov spravodlivosti a ministrov vnútra 3. decembra 1998 a schváleného Európskou radou vo Viedni v dňoch 11. a 12. decembra 1998 a politických zásad a konkrétnych cieľov zahŕňajúcich prehlbovanie spolupráce polície s cieľom boja proti cezhraničnej trestnej činnosti, ktoré boli odsúhlasené v Tampere.(4) Európska Rada na svojom zasadaní v Helsinkách v dňoch 10. a 11. decembra 1999 naliehavo vyzvala Európsku úniu, aby zintenzívnila úsilie na medzinárodnej úrovni zvýšením spolupráce s tretími krajinami s cieľom znížiť dopyt po drogách a zásobovanie drogami, ako aj na úrovni orgánov spravodlivosti a vnútra. Európska Rada ďalej konštatovala, že príslušné orgány by mali vynakladať spoločné úsilie, pričom osobitnú úlohu má zohrať Europol.(5) Európska Rada na svojom zasadnutí v Laekene v dňoch 14. a 15. decembra 2001 vo svojom závere 37 potvrdila zásady a ciele vytýčené v Tampere a ďalej konštatovala, že sú potrebné nové impulzy a zásady, aby sa v niektorých oblastiach urobili dobré posuny.(6) Rada prijala 14. októbra 1996 jednotnú akciu 96/602/SVV vytvárajúce spoločný rámec pre iniciatívy členských štátov v súvislosti so styčnými dôstojníkmi [4].(7) S ohľadom na skúsenosti z uplatňovania jednotnej akcie a s ohľadom na ustanovenia Amsterdamskej zmluvy o boji proti cezhraničnej trestnej činnosti je potrebné posilniť a rozvíjať spoluprácu medzi členskými štátmi na úlohách pridelených styčným dôstojníkom a na vysielaní styčných dôstojníkov do tretích krajín a medzinárodných organizácií(8) Pokiaľ je to relevantné na plnenie úloh vytýčených v Dohovore o Europole [5], Europol nadviaže a bude udržiavať kooperatívne vzťahy s tretími krajinami a medzinárodnými organizáciami.(9) Europol nadviazal a bude i naďalej nadväzovať a udržiavať kooperatívne vzťahy so širokým spektrom tretích krajín a medzinárodných organizácií.(10) Je potrebné poskytnúť Europolu potrebnú podporu a prostriedky, aby mohol efektívne fungovať ako centrum spolupráce európskej polície. Európska Rada zdôraznila, že Europol zohráva ústrednú úlohu v spolupráci medzi orgánmi členských štátov pri vyšetrovaní cezhraničnej trestnej činnosti, podporujúc prevenciu, analyzovanie a vyšetrovanie zločinov na úrovni Európskej únie.(11) Je potrebné umožniť Europolu, aby v určitej miere využíval styčných dôstojníkov členských štátov v tretích krajinách, aby sa posilnila operatívna podpornú funkcia Europolu vo vzťahu k vnútroštátnym policajným orgánom.(12) Členské štáty uznávajú, že už prebieha rozsiahla spolupráca medzi styčnými dôstojníkmi vyslanými členskými štátmi so zreteľom na ich vnútroštátne potreby do tretích krajín a medzinárodných organizácií. Je však potrebné posilniť niektoré aspekty spolupráce medzi týmito styčnými dôstojníkmi, aby sa čo možno najlepšie využili prostriedky členských štátov.(13) Je potrebné posilniť spoluprácu medzi členskými štátmi v tejto oblasti, aby sa zjednodušila výmena informácií s cieľom boja proti závažnej cezhraničnej trestnej činnosti.(14) Členské štáty prikladajú osobitnú váhu spolupráci v boji proti cezhraničnej trestnej činnosti, pretože sú presvedčené, že posilnenie spolupráce v súvislosti s výmenou informácií zvýši schopnosť vnútroštátnych orgánov účinne bojovať proti trestnej činnosti. Členské štáty sú presvedčené, že Europol by mal v tejto oblasti zohrávať ústrednú úlohu.(15) Cieľom tohto rozhodnutia je upraviť otázky súvisiace s bojom proti závažnej cezhraničnej trestnej činnosti.(16) Ustanovenia Dohovoru, ktorým sa vykonáva Schengenská dohoda zo 14. júna 1985 medzi vládami štátov Hospodárskej únie Beneluxu, Spolkovej republiky Nemecko a Francúzskej republiky o postupnom rušení kontrol na ich spoločných hraniciach [6] (ďalej len "Dohovor, ktorým sa vykonáva Schengenská dohoda"), ktorá sa vzťahuje na spoločné využívanie styčných dôstojníkov, by mali byť rozpracované ďalej s cieľom posilnenia spolupráce medzi členskými štátmi v boji proti cezhraničnej trestnej činnosti.(17) Pokiaľ ide o Island a Nórsko, toto rozhodnutie predstavuje, s výnimkou článku 8, vývoj ustanovení Schengenského acquis v zmysle Dohody uzatvorenej medzi Radou Európskej únie, Islandskou republikou a Nórskym kráľovstvom v súvislosti s pristúpením týchto dvoch krajín k vykonávaniu, uplatňovaniu a vývoju Schengenského acquis [7], ktoré patrí do oblasti uvedenej v časti H článku 1 rozhodnutia Rady 1999/437/ES [8] o určitých opatreniach na uplatňovanie uvedenej dohody.(18) Spojené kráľovstvo sa zúčastňuje na tomto rozhodnutí v súlade s článkom 5 Protokolu o začlenení Schengenského acquis do Európskej únie, ktorý je pripojený k Zmluve o Európskej únii a k Zmluve o založení Európskeho spoločenstva, a s článkom 8 ods. 2 rozhodnutia Rady 2000/365/ES z 29. mája 2000 ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis [9].(19) Írsko sa zúčastňuje na tomto rozhodnutí v súlade s článkom 5 Protokolu o začlenení Schengenského acquis do Európskej únie, ktorý je pripojený k Zmluve o Európskej únii a k Zmluve o založení Európskeho spoločenstva, a s článkom 6 ods. 2 rozhodnutia Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach Schengenského acquis [10].(20) jednotná akcia Rady 96/602/SVV a ustanovenie článku 47 ods. 4 Dohovoru, ktorým sa vykonáva Schengenská dohoda by sa malo s ohľadom na uvedené zrušiť,ROZHODLA TAKTO:Článok 1Vymedzenie pojmov1. "Styčný dôstojník" na účely tohto rozhodnutia znamená predstaviteľa jedného z členských štátov vyslaného do zahraničia orgánom činným v trestnom konaní do jedného alebo viacerých tretích krajín alebo do medzinárodných organizácií, aby nadviazal a udržiaval kontakty s orgánmi týchto krajín alebo organizáciami s cieľom prispieť k prevencii a vyšetrovaniu trestných činov.2. Toto rozhodnutie nemá vplyv na úlohy styčných dôstojníkov členských štátov v rámci ich zodpovedností a v súlade s vnútroštátnym právom, vnútroštátnymi potrebami, ani na nijaké ďalšie výhodné dohody uzatvorené s hostiteľským štátom alebo medzinárodnou organizáciou.Článok 2Úlohy styčných dôstojníkov1. Každý členský štát zabezpečí, aby jeho styční dôstojníci nadviazali a udržiavali kontakty s príslušnými orgánmi v hostiteľskom štáte alebo medzinárodnej organizácii s cieľom zjednodušiť a urýchliť zhromažďovanie a výmenu informácií.2. Každý styčný dôstojník členského štátu tiež prispieva k zhromažďovaniu a výmene informácií, ktoré môžu byť použité v boji proti závažnej cezhraničnej trestnej činnosti, vrátane informácií poskytujúcich pohotovejšie poznatky o právnych systémoch a operačných metódach použiteľných v dotknutých štátoch alebo medzinárodných organizáciách.3. Styční dôstojníci plnia svoje úlohy v rámci svojich právomocí a v súlade s ustanoveniami, vrátane ustanovení o ochrane osobných údajov, zakotvenými v ich vnútroštátnych právnych predpisoch a vo všetkých dohodách uzatvorené s hostiteľskými štátmi alebo medzinárodnými organizáciami.Článok 3Vyrozumenie o vyslaní styčného dôstojníka1. Členské štáty sa navzájom informujú o svojich zámeroch v súvislosti s dočasným pridelením styčných dôstojníkov do tretích štátov a medzinárodných organizácií a každý rok informujú Generálny sekretariát Rady Európskej únie (ďalej len "generálny sekretariát") o vyslaní styčných dôstojníkov, ako aj o ich povinnostiach a všetkých dohodách o spolupráci uzatvorených medzi členskými štátmi o vyslaní styčných dôstojníkov.2. Generálny sekretariát vypracuje ročný súhrn, ktorý pošle členským štátom a Europolu, týkajúci sa vysielania styčných dôstojníkov členskými štátmi, vrátane ich povinností a všetkých dohôd o spolupráci uzatvorených medzi členskými štátmi o vyslaní styčných dôstojníkov.Článok 4Siete styčných dôstojníkov v tretích krajinách1. Členské štáty zabezpečia, aby sa styční dôstojníci členských štátov vyslaní do tej istej tretej krajiny alebo medzinárodnej organizácie stretávali pravidelne alebo podľa potreby na výmenu relevantných informácií. Členský štát, ktorý predsedá Rade Európskej únie, zabezpečí, aby jeho styční dôstojníci prevzali iniciatívu usporadúvania týchto zasadnutí. Ak štát, ktorý predsedá Rade Európskej únie, nie je zastúpený v dotknutej v tretej krajine alebo medzinárodnej organizácii, potom iniciatívu usporiadania zasadnutia preberá predstaviteľ nastupujúceho alebo ďalšieho nastupujúceho predsedníckeho štátu. Komisia a Europol môžu byť podľa potreby prizvané na tieto zasadnutia.2. Členské štáty zabezpečia, aby si ich styční dôstojníci vyslaní do tej istej tretej krajiny alebo medzinárodnej organizácie poskytovali navzájom pomoc v styku s orgánmi hostiteľského štátu. Ak je to primerané, členské štáty sa môžu dohodnúť, že ich styční dôstojníci sa spoločne podieľajú na plnení svojich úloh.3. Členské štáty sa môžu bilaterálne alebo multilaterálne dohodnúť, že styční dôstojníci vyslaní jedným členským štátom do tretej krajiny alebo medzinárodnej organizácie majú na starosti záujmy jedného alebo viacerých členských štátov.Článok 5Spolupráca medzi členskými štátmi v súvislosti s výmenou informácií prostredníctvom styčných dôstojníkov v tretích krajinách1. Členské štáty zabezpečia, aby ich styční dôstojníci v tretích krajinách a medzinárodných organizáciách, v súlade s vnútroštátnym právom a príslušnými medzinárodnými dokumentmi a dodržiavajúc platné právne predpisy, ktorými sa riadi ochrana osobných údajov, poskytovali svojim príslušným vnútroštátnym orgánom informácie týkajúce sa vážnej hrozby trestnej činnosti pre ostatné členské štáty, ktoré nie sú zastúpené ich vlastnými styčnými dôstojníkmi v dotknutej tretej krajine alebo medzinárodnej organizácii. Vnútroštátne orgány, v súlade s vnútroštátnym právom a podľa závažnosti hrozby, posúdia, či majú byť dotyčné členské štáty informované.2. Styční dôstojníci členských štátov v tretích krajinách alebo medzinárodných organizáciách môžu, v súlade s vnútroštátnym právom a príslušnými medzinárodnými dokumentmi a dodržiavajúc platné právne predpisy, ktorými sa riadi ochrana osobných údajov, poskytovať informácie týkajúce sa vážnej hrozby trestnej činnosti pre ostatné členské štáty priamo styčným dôstojníkom príslušného členského štátu, ak je tento členský štát zastúpený v dotknutej tretej krajine alebo medzinárodnej organizácii.3. Členské štáty, ktoré nemajú styčných dôstojníkov v tretej krajine alebo medzinárodnej organizácii, sa môžu, v súlade s vnútroštátnym právom a príslušnými medzinárodnými dokumentmi, obrátiť na iný členský štát, ktorý má styčných dôstojníkov v tretej krajine alebo medzinárodnej organizácii, so žiadosťou v súvislosti s výmenou príslušných informácií.4. Členské štáty sa zaoberajú každou žiadosťou uvedenou v ods. 3 v súlade s ich príslušným vnútroštátnym právom a príslušnými medzinárodnými dokumentmi, a čo možno najrýchlejšie oznámia, či takáto žiadosť môže byť splnená.5. Členské štáty môžu súhlasiť s priamou výmenou informácií medzi styčnými dôstojníkmi v tretích krajinách a medzinárodných organizáciách a orgánmi iného členského štátu za predpokladu dodržania platných právnych predpisov, ktorými sa riadi ochrana osobných údajov.6. Plnenie úloh uvedených v ods. 1 a 2 nesmie brániť styčným dôstojníkom pri plnení ich pôvodných povinností.Článok 6Spoločné semináre pre styčných dôstojníkov1. Aby sa zvýšila úroveň spolupráce medzi styčnými dôstojníkmi v jednej alebo viacerých tretích krajinách a medzinárodných organizáciách, kde existuje osobitná potreba poznať a zasahovať do tretích krajín a medzinárodných organizácií, môžu členské štáty usporadúvať semináre o vývoji trestnej činnosti a o najúčinnejších metódach boja proti cezhraničnej trestnej činnosti, pri náležitom zohľadnení acquis Európskej únie.2. Účasť na seminároch uvedených v ods. 1 nesmie prekážať styčným dôstojníkom pri plnení ich základných povinností.Článok 7Príslušné vnútroštátne orgány1. Členské štáty určia kontaktné miesta v rámci ich príslušných orgánov, aby sa umožnilo plnenie úloh uvedených v tomto rozhodnutí, a zabezpečia, aby vnútroštátne kontaktné miesta boli schopné efektívne a rýchlo vykonávať svoje povinnosti.2. Členské štáty písomne informujú generálny sekretariát o svojich kontaktných miestach v rámci svojich príslušných orgánov, ako aj o všetkých následných zmenách podľa tohto rozhodnutia. Generálny sekretariát uverejní tieto informácie v Úradnom vestníku Európskej únie.3. Toto rozhodnutie sa vzťahuje, bez toho, aby boli dotknuté platné vnútroštátne predpisy, najmä na deľbu právomocí medzi rozličnými orgánmi a útvarmi v dotknutých členských štátoch.Článok 8Europol1. Členské štáty umožnia, v súlade s vnútroštátnym právom a Dohovorom o Europole, spracovanie žiadostí Europolu o získanie informácií od styčných dôstojníkov členských štátov v tretích krajinách alebo medzinárodných organizáciách, kde Europol nie je zastúpený. Žiadosti Europolu sa adresujú národným jednotkám členských štátov, ktoré v súlade s vnútroštátnym právom a Dohovorom o Europole, prijmú rozhodnutie o žiadosti. Informácie od styčných dôstojníkov členských štátov v tretích krajinách alebo medzinárodných organizáciách sa poskytujú Europolu v súlade s vnútroštátnym právom a Dohovorom o Europole.2. Pri určovaní povinností svojich styčných dôstojníkov členské štáty, podľa potreby, venujú pozornosť úlohám, ktoré má podľa Dohovoru o Europole vykonávať Europol.Článok 9Uplatňovanie s ohľadom na GibraltárToto rozhodnutie sa vzťahuje na Gibraltár.Článok 10HodnotenieRada vyhodnotí vykonávanie tohto rozhodnutia do dvoch rokov od jeho prijatia.Článok 11Zrušenie1. Týmto sa zrušuje jednotná akcia 96/602/SVV.2. Týmto sa zrušuje článok 47 ods. 4 Dohovoru, ktorým sa vykonáva Schengenská dohoda.Článok 12Nadobudnutie účinnostiToto rozhodnutie nadobúda účinnosť štrnásť dní po jeho uverejnení v Úradnom vestníku Európskej únie.V Bruseli 27. februára 2003Za Radupredseda radyM. Chrisochoïdis[1] Ú. v. ES C 176, 24. 7. 2002, s. 8.[2] Stanovisko Európskeho parlamentu z 20. novembra 2002 (ešte neuverejnené v úradnom vestníku).[3] Ú. v. ES C 19, 23. 1. 1999, s. 1.[4] Ú. v. ES L 268, 19. 10. 1996, s. 2.[5] Ú. v. ES C 316, 27. 11. 1995, s. 2.[6] Ú. v. ES L 239, 22. 9. 2000, s. 19.[7] Ú. v. ES L 176, 10. 7. 1999, s. 36.[8] Ú. v. ES L 176, 10. 7. 1999, s. 31.[9] Ú. v. ES L 131, 1. 6. 2000, s. 43.[10] Ú. v. ES L 64, 7. 3. 2002, s. 20.--------------------------------------------------


title: 2004/490/EF, Euratom:Rozhodnutie zástupcov vlád členských štátov Európskej Únie z 1. mája 2004, ktorým sa vymenúva desať sudcov Súdu prvého stupňa Európskych spoločenstiev

text:
               1.5.2004

               SK

               Úradný vestník Európskej únie

               L 169/23

      ROZHODNUTIE ZÁSTUPCOV VLÁD ČLENSKÝCH ŠTÁTOV EURÓPSKEJ ÚNIE

   z 1. mája 2004,
   ktorým sa vymenúva desať sudcov Súdu prvého stupňa Európskych spoločenstiev
   (2004/490/EF, Euratom)
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 224,
   so zreteľom na Zmluvu o založení Európskeho spoločenstva pre atómovú energiu, najmä na jej článok 140,
   so zreteľom na Akt o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia (ďalej len „akt o pristúpení z roku 2003“), najmä na jeho článok 46 ods. 1 a ods. 2 písm. b),
   keďže:

               (1)

               Článok 46 ods. 1 a ods. 2 písm. b) aktu o pristúpení z roku 2003 obsahuje ustanovenia týkajúce sa vymenovania desiatich sudcov Súdu prvého stupňa. Funkčné obdobie piatich z týchto sudcov uplynie 31. augusta 2004. Títo sudcovia sú vybraní žrebom. Funkčné obdobie ostatných sudcov uplynie 31. augusta 2007.

               (2)

               Z tohto dôvodu by malo byť v súlade s vyššie uvedeným článkom a po žrebovaní, ktoré tento článok stanovuje, vymenovaných ďalších desať sudcov Súdu prvého stupňa.

               (3)

               Desiaty sudca môže byť vymenovaný až neskôr,

         ROZHODLI TAKTO:
   Článok 1
   Za sudcov Súdu prvého stupňa sú na obdobie od 1. mája 2004 do 31. augusta 2004 vymenovaní:

               Küllike JÜRIMÄE

               Savvas S. PAPASAVVAS

               Ottó CZÚCZ

               Irena WISZNIEWSKA-BIAŁECKA

               Daniel ŠVÁBY.

         Článok 2
   Za sudcov Súdu prvého stupňa sú na obdobie od 1. mája 2004 do 31. augusta 2007 vymenovaní:

               Irena PELIKÁNOVÁ

               Ingrīda LABUCKA

               Vilenas VADAPALAS

               Ena CREMONA.

         Článok 3
   Toto rozhodnutie nadobúda účinnosť 1. mája 2004.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 1. mája 2004

         A. ANDERSON

            predseda


title: Rozhodnutie Rady z 2. apríla 1963, ktorým sa ustanovujú všeobecné zásady pre zavedenie spoločnej politiky v oblasti odborného vzdelávania

text:
Dôležité právne oznámenie

|

31963D0266

Úradný vestník 063 , 20/04/1963 S. 1338 - 1341 Fínske špeciálne vydanie: Kapitola 16 Zväzok 1 S. 0003  Dánske špeciálne vydanie: Série I Kapitola 1963-1964 S. 0022  Švédske špeciálne vydanie: Kapitola 16 Zväzok 1 S. 0003  Anglické špeciálne vydanie: Série I Kapitola 1963-1964 S. 0025  Grécke špeciálne vydanie: Kapitola 05 Zväzok 1 S. 0012  Španielske špeciálne vydanie: Kapitola 05 Zväzok 1 S. 0030  Portugalské špeciálne vydanie Kapitola 05 Zväzok 1 S. 0030

		Rozhodnutie Radyz 2. apríla 1963,ktorým sa ustanovujú všeobecné zásady pre zavedenie spoločnej politiky v oblasti odborného vzdelávania(63/266/EHS)RADA EURÓPSKEHO HOSPODÁRSKEHO SPOLOČENSTVA,so zreteľom na Zmluvu o založení Európskeho hospodárskeho spoločenstva a najmä na jej článok 128,so zreteľom na návrh Komisie,so zreteľom na stanovisko Hospodárskeho a sociálneho výboru,so zreteľom na stanovisko Zhromaždenia [1],keďže k splneniu povinnosti, ktorú im ukladá zmluva, aby zabezpečili udržiavanie vysokej úrovne zamestnanosti prostredníctvom hospodárskej politiky, by mali členské štáty podniknúť vhodné opatrenia na prispôsobenie kvalifikácií svojej pracovnej sily zmenám všeobecnej hospodárskej situácie a zmenám vo výrobných technológiách;keďže v dôsledku rýchleho zavedenia spoločného trhu a v súvislosti s koordináciou regionálnych stratégií a postupným napĺňaním spoločnej poľnohospodárskej politiky, štrukturálne zmeny, ktoré sa dejú v určitých hospodárskych oblastiach, vyvolávajú problémy týkajúce sa odborného vzdelávania a rekvalifikácie;keďže spoločná politika odborného vzdelávania, ktorá v súlade s článkom 128 zmluvy môže prispieť k harmonickému rozvoju národných hospodárstiev, ako aj k spoločnému trhu, by mala byť definovaná v zmysle všeobecných cieľov zmluvy, najmä v preambule a v článku 2;keďže zavedenie účinnej spoločnej politiky odborného vzdelávania pomôže voľnému pohybu pracovníkov;keďže slobodná voľba povolania, miesta odborného vzdelávania a miesta výkonu práce, ktoré patria k základným právam každej osoby, by sa mali rešpektovať;keďže každému by sa malo počas rôznych období jeho pracovného života umožniť, aby získal primerané základné a ďalšie vzdelanie a akúkoľvek potrebnú odbornú rekvalifikáciu;keďže všeobecné princípy zavedenia spoločnej politiky odborného vzdelávania by sa mali vzťahovať na všetky typy odborného vzdelávania mladých a dospelých, ktorí by mohli byť alebo už sú zamestnaní na nižších ako vedúcich postoch; a keďže osobitná vážnosť by sa mala venovať základnému a prehlbujúcemu vzdelávaniu učiteľov a inštruktorov;keďže dosiahnutie cieľov stanovených v nasledovujúcich všeobecných princípoch si nevyžaduje len aktivity národného charakteru, ale aj to, aby Komisia navrhla na základe zmluvy vhodné opatrenia Rade alebo členským štátom; keďže to bude zahŕňať úzku spoluprácu medzi členskými štátmi navzájom a medzi členskými štátmi a príslušnými orgánmi spoločenstva;keďže je žiadúce najmä zabezpečiť vytvorenie Poradného výboru pri Komisii, ako aj prostredie na spoluprácu medzi verejnoprávnymi a súkromnoprávnymi subjektami členských štátov, ktoré sa zaoberajú problémami odborného vzdelávania;keďže nasledujúce všeobecné princípy sú relevantnými pre súčasnú hospodársku a sociálnu situáciu spoločenstva; a keďže sa tieto môžu zároveň postupne upravovať v súlade s meniacimi sa požiadavkami spoločenstva,ROZHODLA NASLEDOVNE:Týmto sa stanovujú nasledujúce všeobecné princípy zavedenia spoločnej politiky odborného vzdelávania:Prvý princípSpoločná politika odborného vzdelávania predstavuje jednoliatu a postupnú spoločnú činnosť, ktorá znamená, že každý členský štát si vytvorí programy a zabezpečí, aby boli uskutočňované v súlade so všeobecnými princípmi obsiahnutými v tomto rozhodnutí a v súlade s vykonávacími opatreniami, ktoré sa na ne vzťahujú.Všeobecné princípy musia umožniť každému získanie primeraného vzdelania, vzhľadom na slobodnú voľbu povolania, miesta odbornej prípravy a miesta výkonu práce.Tieto všeobecné princípy sa musia zaoberať vzdelávaním mladých a dospelých, ktorí by mohli byť alebo už sú zamestnaní na nižších ako vedúcich postoch.Členské štáty a príslušné orgány spoločenstva sú v rámci zmluvy zodpovedné za uplatňovanie týchto všeobecných princípov.Druhý princípSpoločná politika odborného vzdelávania má tieto základné ciele:a) vytvoriť podmienky, ktoré zaručia primerané odborné vzdelávanie pre všetkých;b) včasné organizovanie vhodných školiacich aktivít na získanie pracovných síl požadovaných v rôznych hospodárskych oblastiach;c) rozšíriť odborné vzdelávanie na základe všeobecného vzdelávania, v rozsahu postačujúcom na podporu harmonického rozvoja osobnosti a na splnenie požiadaviek vznikajúcich z technického pokroku, nových spôsobov výroby a sociálneho a hospodárskeho rozvoja;d) umožniť každému, aby nadobudol technické vedomosti a zručnosti potrebné na výkon povolania a dosiahol najvyššiu možnú úroveň vzdelávania, najmä u mladých povzbudiť ich intelektuálny a mravný vývoj, občiansku výchovu a fyzický rozvoj;e) vyhnúť sa nežiadúcemu prerušeniu medzi ukončením všeobecného vzdelávania a začiatkom odborného vzdelávania alebo počas neho;f) podporovať základné a prehlbujúce odborné vzdelávanie, a tam, kde je to vhodné, rekvalifikáciu, primeranú rôznym obdobiam pracovného života;g) ponúknuť každému, v súlade s jeho záujmami a schopnosťami, pracovnými poznatkami a skúsenosťami, a prostredníctvom stálych zariadení odborného výcviku, možnosť rastu alebo získavania možností na vyššie pracovné zaradenie;h) užšie spojiť rôzne formy odborného vzdelávania v rôznych oblastiach hospodárstva tak, aby na jednej strane odborné vzdelávanie najlepšie spĺňalo potreby hospodárstva a záujmov študentov, a aby na strane druhej problémy prezentované v odbornom vzdelávaní získali takú pozornosť, akú si zaslúžia tak v obchodných, ako aj v odborných kruhoch.Tretí princípKeď začne spoločná politika odborného vzdelávania fungovať, je potrebné venovať osobitnú pozornosť:- prognóze a odhadom, na národnej úrovni ako aj na úrovni spoločenstva, o kvantitatívnych a kvalitatívnych požiadavkách na pracovníkov v rôznych výrobných odvetviach;- stálemu systému informácií a poradenstvu alebo odbornému poradenstvu pre mladých a dospelých, založenom na poznatkoch o schopnostiach jednotlivcov, vzdelávacích možnostiach a ponukách zamestnaní v úzkej spolupráci s výrobnými a distribučnými odvetviami hospodárstva, strediskami odborného vzdelávania a školami;- vytvoreniu podmienok umožňujúcich každému nájsť si útočisko v systéme zabezpečujúcom vyššie uvedené pred voľbou povolania, počas odborného vzdelávania a počas celého pracovného života.Štvrtý princípV súlade s týmito všeobecnými princípmi a na dosiahnutie cieľov vyššie uvedených, Komisia môže navrhnúť Rade alebo členským štátom na základe zmluvy vhodné opatrenia, ktoré sa javia ako potrebné.Ďalej, v úzkej spolupráci s členskými štátmi, Komisia vypracuje štúdie a podnikne výskum v oblasti odborného vzdelávania, čím sa zabezpečí dosiahnutie spoločnej politiky, najmä s ohľadom na podporu získania zamestnania, geografickú a pracovnú mobilitu pracovníkov v spoločenstve.Navyše, zostaví zoznam vzdelávacích zariadení v členských štátoch, porovná ich s existujúcimi požiadavkami a určí, ktoré činnosti sa členským štátom odporúčajú, vyznačiac priority tam, kde je to potrebné. Prípadne Komisia podporí uzatváranie dvojstranných alebo mnohostranných dohôd.Komisia sleduje rozvoj týchto opatrení, porovnáva ich výsledky a oboznamuje s nimi jednotlivé členské štáty.Počas realizácie úloh v oblasti odborného vzdelávania Komisii pomáha tripartitný poradný výbor, ktorého zloženie a štatút určí Rada po doručení stanovisku Komisie.Piaty princípV snahe o rozširovanie vedomostí o všetkých týchto údajoch a publikáciách o stave a rozvoji odborného vzdelávania v rámci spoločenstva a o modernizovanie súčasných metód výučby Komisia podnikne vhodné kroky na zozbieranie, distribúciu a výmenu užitočných informácií, literatúry a učebných materiálov medzi členskými štátmi. Zabezpečí najmä systematickú distribúciu literatúry o inováciách, ktoré sa už zaviedli alebo ktoré majú byť zavedené. Členské štáty poskytnú všetku potrebnú pomoc a podporu Komisii pri uskutočňovaní rôznych úloh najmä tým, že jej poskytnú užitočné informácie o súčasnom stave a rozvoji národných systémov odborného vzdelávania.Šiesty princípV spolupráci s členskými štátmi bude Komisia podporovať priame výmeny skúseností v oblasti odborného vzdelávania, ktoré umožnia inštitúciám zodpovedným za odborné vzdelávanie a odborníkom v tejto oblasti oboznámiť sa s a študovať výsledky a novinky iných krajín spoločenstva v oblasti odborného vzdelávania.Táto výmena skúseností sa uskutoční najmä formou študijných seminárov a programov návštev a pobytov v inštitúciách odborného vzdelávania.Siedmy princípJedným zo základných faktorov každej účinnej politiky odborného vzdelávania je rozvoj a podpora vhodného vzdelávania učiteľov a inštruktorov, ktorých počet by sa mal neustále zvyšovať a ktorých technické a pedagogické schopnosti by sa mali rozvíjať.Členské štáty budú v prípade potreby s pomocou Komisie podporovať akékoľvek opatrenia, ktoré by mohli prispieť k zdokonaľovaniu a rozvoju takéhoto vzdelávania, najmä tie opatrenia, ktoré zabezpečujú nepretržité prispôsobovanie sa vývoju v hospodárskej a technickej oblasti.Bude sa podporovať školenie inštruktorov, vybraných spomedzi vysoko kvalifikovaných odborníkov. Je potrebné usilovať sa o zbližovanie vzdelávania týchto inštruktorov; všetky výmeny skúseností a iné podobné vhodné prostriedky, najmä tie, ktoré sa spomínajú v šiestom princípe, je možné využiť k dosiahnutiu zblíženia.Štáty spoločenstva podniknú špeciálne opatrenia na podporu základného a prehlbujúceho vzdelávania učiteľov a inštruktorov v menej preferovaných regiónoch spoločenstva, v rozvíjajúcich sa krajinách a oblastiach, najmä tých, ktoré sú pridružené k spoločenstvu.Ôsmy princípSpoločná politika odborného vzdelávania musí byť zostavená najmä tak, aby umožnila postupné zbližovanie jednotlivých stupňov vzdelávania.V spolupráci s členskými štátmi Komisia na základe požiadaviek rôznych povolaní, ktoré si vyžadujú špecifickú formu vzdelávania, zostaví na rôznych stupňoch vzdelávania štandardizovaný opis požadovaných základných kvalifikácií.Na základe toho by sa malo usilovať o zbližovanie jednotlivých štandardov požadovaných na úspešné zvládnutie záverečných skúšok s cieľom dosiahnuť vzájomné uznávanie vysvedčení a iných dokladov potvrdzujúcich ukončenie odborného vzdelávania.Členské štáty a Komisia podporia konanie európskych súťaží a skúšok.Deviaty princípČlenské štáty a Komisia môžu spolupracovať pri podnikaní vhodných krokov najmä pri zostavovaní primeraných vzdelávacích programov, aby prispeli k dosiahnutiu celkovej vyváženosti dopytu a ponuky pracovných miest v rámci spoločenstva, zohľadniac prognózy zostavované na tento účel.Takéto kroky a programy musia smerovať k pružnému vzdelávaniu dospelých a k rekvalifikácii, zohľadňujúc situáciu spôsobenú hospodárskym rastom alebo poklesom, technologickými a štrukturálnymi zmenami a špeciálnymi požiadavkami v určitých zamestnaniach, kategóriách zamestnancov alebo špecifických regiónoch.Desiaty princípPri uplatňovaní všeobecných princípov spoločnej politiky odborného vzdelávania je potrebné venovať osobitnú pozornosť špeciálnym problémom, týkajúcim sa špecifických odvetví alebo špecifických kategórií osôb; na tento účel sa môžu prijať aj špeciálne opatrenia.Opatrenia, ktoré sa podniknú na dosiahnutie cieľov spoločnej politiky odborného vzdelávania, môžu byť spoločne financované.V Bruseli 2. apríla 1963Za RadupredsedaEugène Schaus[1] Ú. v. ES č. 31, 26.4.1962, s. 1034/62.--------------------------------------------------


title: 2006/837/ES: Rozhodnutie Európskeho parlamentu z  27. apríla 2006 o účtovnej závierke Európskej agentúry pre lieky za rozpočtový rok 2004

text:
               6.12.2006

               SK

               Úradný vestník Európskej únie

               L 340/108

         ROZHODNUTIE EURÓPSKEHO PARLAMENTU
   z 27. apríla 2006
   o účtovnej závierke Európskej agentúry pre lieky za rozpočtový rok 2004
   (2006/837/ES)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre lieky za rozpočtový rok 2004 (1),

               —

               so zreteľom na správu Dvora audítorov o overení ročnej účtovnej závierky Európskej agentúry pre lieky za rozpočtový rok 2004 spolu s odpoveďami agentúry (2),

               —

               so zreteľom na odporúčanie Rady zo 14. marca 2006 (5972/2006 – C6-0093/2006),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 726/2004 z 31. marca 2004, ktorým sa stanovujú postupy Spoločenstva pri povoľovaní liekov na humánne použitie a na veterinárne použitie a pri vykonávaní dozoru nad týmito liekmi a ktorým sa zriaďuje Európska agentúra pre lieky (4), a najmä na jeho článok 68,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A6-0101/2006),

               1.

               berie na vedomie nasledujúce údaje v účtoch Európskej agentúry pre lieky za rozpočtové roky 2004 a 2003:
               Účet príjmov a výdavkov za rozpočtové roky 2004 a 2003

                           (v tis. EUR)

                           2004

                           2003

                           Príjmy

                           Poplatky súvisiace s povoleniami o uvedení na trh

                           68 412

                           58 657

                           Dotácie Komisie vrátane dotácií z EHP

                           20 529

                           19 786

                           Dotácia Spoločenstva na lieky na ojedinelé ochorenia

                           4 026

                           2 814

                           Príspevky na programy Spoločenstva

                           0

                           1 208

                           Administratívne príjmy

                           1 973

                           1 703

                           Rôzne príjmy

                           1 473

                           1 788

                              Príjmy spolu (a)

                              96 413

                              85 956

                           Výdavky  (6)

                           Výdavky na zamestnancov

                           34 333

                           29 663

                           Administratívne výdavky

                           11 224

                           10 835

                           Prevádzkové výdavky

                           38 573

                           32 838

                           Odpisy

                           3 650

                           2 364

                           Ostatné výdavky

                           280

                           0

                              Výdavky spolu (b)

                              88 060

                              75 700

                              Prevádzkové výsledky (c = a – b)

                              8 353

                              10 256

                              Finančné výsledky (e)

                              1 160

                              676

                              Hospodársky výsledok (f = c + e)

                              9 513

                              10 932

               2.

               schvaľuje účtovnú závierku Európskej agentúry pre lieky za rozpočtový rok 2004;

               3.

               poveruje svojho predsedu, aby postúpil toto rozhodnutie výkonnému riaditeľovi Európskej agentúry pre lieky, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

         Josep BORRELL FONTELLES

            predseda

         Julian PRIESTLEY

            generálny tajomník

      (1)  Ú. v. EÚ C 269, 28.10.2005, s. 17.

      (2)  Ú. v. EÚ C 332, 28.12.2005, s. 8.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 136, 30.4.2004, s. 1.

      (5)  Ú. v. ES L 357, 31.12.2002, s. 72. Nariadenie zmenené a doplnené nariadením (ES, Euratom) č. 1261/2005 (Ú. v. EÚ L 201, 2.8.2005, s. 3).

      (6)  Časť prenesených rozpočtových prostriedkov, ktoré se v rozpočtovom roku považuje za výdavky, bola hodnotená skôr na všeobecnom základe a nie na základe skúmania jednotlivých operácií
    ---documentbreak---

               6.12.2006

               SK

               Úradný vestník Európskej únie

               L 340/110

         UZNESENIE EURÓPSKEHO PARLAMENTU
   s pripomienkami, ktoré sú súčasťou rozhodnutia o absolutóriu na plnenie rozpočtu Európskej agentúry pre lieky za rozpočtový rok 2004
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre lieky za rozpočtový rok 2004 (1),

               —

               so zreteľom na správu Dvora audítorov o overení ročnej účtovnej závierky Európskej agentúry pre lieky za rozpočtový rok 2004 spolu s odpoveďami agentúry (2),

               —

               so zreteľom na odporúčanie Rady zo 14. marca 2006 (5972/2006 – C6-0093/2006),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 726/2004 z 31. marca 2004, ktorým sa stanovujú postupy Spoločenstva pri povoľovaní liekov na humánne použitie a na veterinárne použitie a pri vykonávaní dozoru nad týmito liekmi a ktorým sa zriaďuje Európska agentúra pre lieky (4), a najmä na jeho článok 68,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A6-0101/2006),

               A.

               keďže Dvor audítorov vyhlásil, že získal primeranú istotu o tom, že ročná účtovná závierka za rozpočtový rok, ktorý sa skončil 31. decembra 2004, poskytuje vierohodné informácie a že príslušné operácie boli ako celok zákonné a riadne,

               B.

               keďže Dvor audítorov vyhlásil, že získal dostatočné záruky zo strany všetkých agentúr, okrem explicitných výhrad, ktoré formuloval v súvislosti s rozpočtovým rokom 2004, pokiaľ ide o Európsku agentúru pre obnovu, Európske centrum pre rozvoj odborného vzdelávania, Európsku nadáciu pre odborné vzdelávanie, Európske stredisko pre monitorovanie rasizmu a xenofóbie a Európsky úrad pre bezpečnosť potravín,

               1.

               pripomína, že podľa článku 185 nariadenia o rozpočtových pravidlách, Európsky parlament schvaľuje absolutórium na plnenie rozpočtu pre subjekty zriadené Spoločenstvami, ktoré majú právnu subjektivitu a ktoré skutočne prijímajú granty, ktoré idú na ťarchu rozpočtu; upozorňuje však, že všetky tieto subjekty nie sú úplne, ba ani čiastočne financované grantmi, ktoré idú na ťarchu rozpočtu; zdôrazňuje, že rozhodnutie o absolutóriu pokrýva financovanie týchto subjektov z rozpočtu, aj z iných ako rozpočtových zdrojov; považuje za neprijateľné, že niektoré subjekty zriadené EÚ zodpovedajú za použitie prostriedkov z iných ako rozpočtových zdrojov, zatiaľ čo iné subjekty, ktoré nevyužívajú dotácie z rozpočtu nemajú túto povinnosť; potvrdzuje zásadu, podľa ktorej všetky agentúry Spoločenstva, či už dostávajú alebo nedostávajú dotácie, podliehajú rozhodnutiu Európskeho parlamentu o absolutóriu, a to aj v prípade, ak iný orgán, ktorý udeľuje absolutórium, zasiahne v súlade s ich zakladajúcimi dokumentmi; zastáva názor, že je potrebné revidovať všetky dokumenty, ktoré sú v protiklade s touto zásadou;

               2.

               považuje za veľmi hodnotnú tabuľku 1 v správe Dvora audítorov, ktorá bola uvedená po prvýkrát pri absolutóriu za rok 2003 a ktorá obsahuje prehľad o právomociach, zodpovednosti, správe, činnostiach a poskytovaných službách; poznamenáva, že údaje v tabuľke 1 poskytuje agentúra; žiada, aby Dvor audítorov overoval obsah tabuľky 1;

               3.

               zdôrazňuje, že okrem potreby riadne využívať finančné zdroje, sa agentúry musia takisto usilovať o to, aby ich využívali čo najefektívnejšie a najúčinnejšie; vyzýva Dvor audítorov, aby preskúmal možnosť pripojiť k svojim osobitným výročným správam o agentúrach aj posudok o výsledkoch a dosiahnutí cieľov; v tejto súvislosti a v súlade so svojimi uzneseniami o absolutóriu za rok 2003 žiada, aby sa zohľadnili tieto aspekty: tak ako je to možné je treba vyhnúť sa duplicite práce medzi agentúrami, treba vyjasniť opatrenia na zlepšenie uplatňovania zásady transparentnosti pri styku s verejnosťou ako aj opatrenia Spoločenstva proti diskriminácii na všetkých úrovniach prijímania zamestnancov, vzdelávania a rozdelenia zodpovednosti;

               4.

               konštatuje, že agentúry Spoločenstva nemajú vždy dobrý imidž ani dobrý obraz v tlači, že mnohé z nich si nezaslúžia takýto negatívny imidž; poznamenáva, že je potrebné dať to na vedomie občanom EÚ a vždy, keď je to potrebné, vhodnými prostriedkami zdôvodňovať dôvod pre existenciu týchto agentúr ako aj ich výsledky; žiada Komisiu, aby preto uskutočnila kroky pomocou prostriedkov, ktoré uzná za potrebné;

               5.

               konštatuje, že rozšírenie EÚ v roku 2004 ovplyvnilo viacerými spôsobmi štruktúry a fungovanie agentúr Spoločenstva; mnohé z nich na to upozorňujú vo svojich správach o činnosti, najmä pokiaľ ide o zvýšenie počtu ich administrátorov; žiada Komisiu, aby analyzovala ťažkosti, ktoré sa prejavujú alebo predpokladajú a aby odporučila potrebné zmeny predpisov;

               6.

               konštatuje, že Komisia sa zaviazala harmonizovať spôsob v akej podobe sa predkladajú správy o činnosti svojich generálnych riaditeľstiev; vyzýva na podobný prístup s ohľadom na správy o činnosti agentúr Spoločenstva, ktoré sa z obsahového hľadiska značne odlišujú; žiada Komisiu, aby pre agentúry Spoločenstva spresnila tie informácie a ukazovatele o činnostiach, ktoré sú povinné poskytnúť;

               7.

               upozorňuje na zistenie Dvora audítorov, podľa ktorého sú zmluvy uzatvorené s bankami v platnosti už viac ako päť rokov napriek tomu, že vo vykonávacích predpisoch k pravidlám agentúry o rozpočtových pravidlách je stanovené, že nová verejná súťaž sa vypisuje aspoň raz za päť rokov; berie na vedomie odpoveď agentúry, v ktorej agentúra vysvetľuje dôvody omeškania vyhlásenia verejnej súťaže a uvádza prínosy vyplývajúce z priameho rokovania s bankou; bude prihliadať na tieto vysvetlenia pri revízii nariadenia o rozpočtových pravidlách;

               8.

               konštatuje, že v roku 2004 bolo plnenie rozpočtu na prevádzku a administratívu nižšie ako v roku 2003; je nesmierne spokojný s úplným plnením rozpočtového riadku týkajúceho sa liekov na ojedinelé ochorenia;

               9.

               poukazuje na to, že nové právne predpisy pre farmaceutické výrobky, prijaté v roku 2004, mali významný vplyv na prácu a riadiace štruktúry agentúry; blahoželá agentúre k úspešnému prijatiu nového regulačného prostredia;

               10.

               konštatuje, že členské štáty zaviedli celoeurópsky oznamovací systém dohľadu nad liekmi (databáza Eudra Vigilance) pomalšie, ako sa očakávalo; je však spokojný s nedávnym vyhlásením výkonného riaditeľa, podľa ktorého sa situácia v roku 2005 podstatne zlepšila;

               11.

               vyzýva agentúru, aby zintenzívnila kontakt s organizáciami na ochranu spotrebiteľa s cieľom zvýšiť povedomie v súvislosti s toxickými a potenciálne škodlivými výrobkami v liekoch; zdôrazňuje povinnosť agentúry konať vo verejnom záujme;

               12.

               vyzýva Komisiu, aby pomohla agentúram čo najdôkladnejšie plniť dohodnutý pracovný plán na nadchádzajúci rok, čím sa umožní primerané plánovanie a plnenie činností, a najmä predchádzanie závažným zmenám v pracovnej záťaži na poslednú chvíľu;

               13.

               žiada Komisiu, aby zlepšila synergiu medzi agentúrami pomocou efektívnejšej spolupráce, vyhýbaním sa duplicite práce a riešením nedostatkov, najmä s ohľadom na spoločné oblasti ako vzdelávanie, viacodborové vykonávanie politík Spoločenstva, využívanie najnovších systémov riadenia a riešenie problémov súvisiacich s riadnym rozpočtovým hospodárením.

      (1)  Ú. v. EÚ C 269, 28.10.2005, s. 17.

      (2)  Ú. v. EÚ C 332, 28.12.2005, s. 8.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 136, 30.4.2004, s. 1.

      (5)  Ú. v. ES L 357, 31.12.2002, s. 72. Nariadenie zmenené a doplnené nariadením (ES, Euratom) č. 1261/2005 (Ú. v. EÚ L 201, 2.8.2005, s. 3).


title: Rozhodnutie Rady zo 7. apríla 1998, ktoré sa týka uzatvorenia rámcovej dohody o spolupráci medzi Európskym hospodárskym spoločenstvom a členskými krajinami Kartagenskej dohody, a to Bolívijskou republikou, Kolumbijskou republikou, Ekvádorskou republikou, Republikou Peru a Venezuelskou republikou

text:
Dôležité právne oznámenie

|

31998D0278

Úradný vestník L 127 , 29/04/1998 S. 0010 - 0010

		Rozhodnutie Radyzo 7. apríla 1998,ktoré sa týka uzatvorenia rámcovej dohody o spolupráci medzi Európskym hospodárskym spoločenstvom a členskými krajinami Kartagenskej dohody, a to Bolívijskou republikou, Kolumbijskou republikou, Ekvádorskou republikou, Republikou Peru a Venezuelskou republikou(98/278/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej články 113 a130y, v súvislosti s článkom 282 ods. 2 prvou vetou a ods. 3 prvým pododsekom,so zreteľom na návrh Komisie [1],so zreteľom na stanovisko Európskeho parlamentu [2],keďže spoločenstvo by vzhľadom na dosiahnutie svojich cieľov v oblasti vonkajších hospodárskych vzťahov malo schváliť rámcovú dohodu o spolupráci medzi Európskym hospodárskym spoločenstvom a členskými krajinami Kartagenskej dohody a to Bolívijskou republikou, Kolumbijskou republikou, Ekvádorskou republikou, Republikou Peru a Venezuelskou republikou,ROZHODLA TAKTO:Článok 1Týmto sa v mene spoločenstva schvaľuje rámcová dohoda o spolupráci medzi Európskym hospodárskym spoločenstvom a členskými krajinami Kartagenskej dohody a to Bolívijskou republikou, Kolumbijskou republikou, Ekvádorskou republikou, Republikou Peru a Venezuelskou republikou.Text dohody sa pripája k tomuto rozhodnutiu.Článok 2Predseda Rady poskytne oznámenie stanovené v článku 37 dohody.Článok 3Komisia za pomoci predstaviteľov členských štátov zastupuje spoločenstvo v spoločnom výbore ustanovenom článkom 32 dohody.Článok 4Toto rozhodnutie nadobudne účinnosť deň po jeho uverejnení v Úradnom vestníku Európskych spoločenstiev.V Luxemburgu 7. apríla 1998Za RadupredsedaD. Blunkett[1] Ú. v. ES C 25, 28.1.1993, s. 31.[2] Ú. v. ES C 234, 30.8.1993 a Ú. v. ES C 80, 16.3.1998.--------------------------------------------------


title: Rozhodnutie Rady 2014/800/SZBP zo 17. novembra 2014 , ktorým sa začína poradná misia Európskej únie pre reformu sektora civilnej bezpečnosti na Ukrajine (EUAM Ukraine) a ktorým sa mení rozhodnutie 2014/486/SZBP

text:
               18.11.2014

               SK

               Úradný vestník Európskej únie

               L 331/24

         ROZHODNUTIE RADY 2014/800/SZBP
   zo 17. novembra 2014,
   ktorým sa začína poradná misia Európskej únie pre reformu sektora civilnej bezpečnosti na Ukrajine (EUAM Ukraine) a ktorým sa mení rozhodnutie 2014/486/SZBP
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na rozhodnutie Rady 2014/486/SZBP z 22. júla 2014 o poradnej misii Európskej únie pre reformu sektora civilnej bezpečnosti na Ukrajine (EUAM Ukraine) (1), a najmä na jeho článok 4,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada prijala 22. júla 2014 rozhodnutie 2014/486/SZBP.

               (2)

               Rada schválila 20. októbra 2014 operačný plán pre misiu EUAM Ukraine.

               (3)

               V nadväznosti na odporúčanie veliteľa civilnej operácie a po dosiahnutí počiatočnej operačnej spôsobilosti by sa misia EUAM Ukraine mala začať 1. decembra 2014.

               (4)

               V rozhodnutí 2014/486/SZBP sa predpokladá referenčná suma 2 680 000 EUR na obdobie do 30. novembra 2014. Mala by sa stanoviť nová referenčná suma na obdobie 12 mesiacov od 1. decembra 2014. Rozhodnutie 2014/486/SZBP by sa preto malo zmeniť.

               (5)

               Misia EUAM Ukraine sa uskutoční v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Poradná misia Európskej únie pre reformu sektora civilnej bezpečnosti na Ukrajine (EUAM Ukraine) sa začína 1. decembra 2014.
   Článok 2
   Veliteľ civilnej operácie misie EUAM Ukraine sa týmto poveruje s okamžitou účinnosťou začatím vykonávania operácie.
   Článok 3
   Článok 14 ods. 1 rozhodnutia 2014/486/SZBP sa nahrádza takto:

      „1.   Referenčná suma určená na pokrytie výdavkov spojených s misiou EUAM Ukraine do 30. novembra 2014 je 2 680 000 EUR. Referenčná suma určená na pokrytie výdavkov spojených s misiou EUAM Ukraine na obdobie od 1. decembra 2014 do 30. novembra 2015 je 13 100 000 EUR. O výške referenčnej sumy na nasledujúce obdobie rozhodne Rada.“

   Článok 4
   Toto rozhodnutie nadobúda účinnosť dňom jeho prijatia.

      V Bruseli 17. novembra 2014

            Za Radu

            predsedníčka

         F. MOGHERINI

      (1)  Ú. v. EÚ L 217, 23.7.2014, s. 42.


title: 2004/769/ES: Rozhodnutie Rady z 26. júla 2004, ktorým sa menuje jeden nemecký člen a jeden nemecký náhradník Výboru regiónov

text:
               17.11.2004

               SK

               Úradný vestník Európskej únie

               L 341/24

      ROZHODNUTIE RADY

   z 26. júla 2004,
   ktorým sa menuje jeden nemecký člen a jeden nemecký náhradník Výboru regiónov
   (2004/769/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 263,
   so zreteľom na návrh nemeckej vlády,
   keďže:

               (1)

               Rada prijala 22. januára 2002 rozhodnutie 2002/60/ES, ktorým sa menujú členovia a náhradníci Výboru regiónov (1).

               (2)

               V dôsledku odstúpenia pána Axela ENDLEINA, ktoré bolo oznámené Rade 7. júla 2004, sa uvoľnilo jedno miesto člena Výboru regiónov a v dôsledku navrhnutia pána Petra WINTERA za člena sa uvoľnilo jedno miesto náhradníka,

         ROZHODLA TAKTO:
   Jediný článok
   Za členov Výboru regiónov sú vymenovaní:

               a)

               ako člen:

                           pán Peter WINTER
                           Landrat Kreis Saarlouis
                           namiesto pána Axela ENDLEINA

               b)

               ako náhradník:

                           pán Helmut JAHN
                           Landrat
                           namiesto pána Petra WINTERA

         na zvyšný čas funkčného obdobia, ktoré trvá do 25. januára 2006.

      V Bruseli 26. júla 2004

            Za Radu

            predseda

         B. R. BOT

      (1)  Ú. v. ES L 24, 26.1.2002, s. 38.


title: 2009/166/ES: Rozhodnutie Rady z  27. novembra 2008 o podpise a uzavretí Dohody medzi Európskym spoločenstvom a vládou Čínskej ľudovej republiky o drogových prekurzoroch a látkach často používaných pri nedovolenej výrobe omamných alebo psychotropných látok

text:
               28.2.2009

               SK

               Úradný vestník Európskej únie

               L 56/6

         ROZHODNUTIE RADY
   z 27. novembra 2008
   o podpise a uzavretí Dohody medzi Európskym spoločenstvom a vládou Čínskej ľudovej republiky o drogových prekurzoroch a látkach často používaných pri nedovolenej výrobe omamných alebo psychotropných látok
   (2009/166/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133 v spojení s prvou vetou článku 300 ods. 2,
   so zreteľom na návrh Komisie,
   keďže:

               (1)

               Spoločenstvo by malo sprísniť kontroly zásielok prekurzorov z Čínskej ľudovej republiky vzhľadom na riziko ich zneužitia na účely nedovolenej výroby syntetických drog.

               (2)

               Rada 27. júna 2006 oprávnila Komisiu, aby rokovala s vládou Čínskej ľudovej republiky o dohode o drogových prekurzoroch a látkach často používaných pri nedovolenej výrobe omamných alebo psychotropných látok (ďalej len „dohoda“). Text dohody bol prijatý následne po rokovaniach 13. marca 2008.

               (3)

               Je vhodné, aby Rada oprávnila Komisiu popri konzultáciách so špeciálnym výborom vymenovaným Radou schváliť zmeny a doplnenia v mene Spoločenstva tam, kde dohoda stanovuje, aby boli prijaté Spoločnou kontrolnou skupinou. Takéto oprávnenie musí však byť limitované na zmeny a doplnenia príloh k dohode, len pokiaľ sa takéto zmeny a doplnenia týkajú látok už zahrnutých v právnych predpisoch Spoločenstva, ktorá sa týkajú drogových prekurzorov a látok.

               (4)

               Dohoda by sa mala schváliť,

         ROZHODLA TAKTO:
   Článok 1
   Dohoda medzi Európskym spoločenstvom a Čínskou ľudovou republikou o drogových prekurzoroch a látkach často používaných pri nedovolenej výrobe omamných alebo psychotropných látok sa týmto schvaľuje v mene Spoločenstva.
   Text dohody je pripojený k tomuto rozhodnutiu.
   Článok 2
   1.   Komisia za pomoci predstaviteľov členských štátov zastupuje Spoločenstvo v Spoločnej kontrolnej skupine zriadenej podľa článku 9 dohody.
   2.   Komisia je oprávnená v mene Spoločenstva schváliť zmeny a doplnenia príloh A a B k dohode prijaté spoločnou kontrolnou skupinou podľa postupu ustanoveného v článku 10 dohody.
   Komisii pri vykonávaní tejto úlohy pomáha špeciálny výbor vymenovaný Radou s pokynom vypracovať spoločnú pozíciu.
   3.   Oprávnenie uvedené v odseku 2 je obmedzené na tie látky, na ktoré sa už vzťahujú príslušné právne predpisy Spoločenstva o drogových prekurzoroch.
   Článok 3
   Týmto sa predseda Rady poveruje určiť osobu(-y) splnomocnenú(-é) dohodu podpísať s cieľom zaviazať Spoločenstvo.
   Článok 4
   Predseda Rady vydá v mene Spoločenstva oznámenie ustanovené v článku 12 dohody (1).
   Článok 5
   Toto rozhodnutie sa uverejní v Úradnom vestníku Európskej únie.

      V Bruseli 27. novembra 2008

            Za Radu

            predseda

         L. CHATEL

      (1)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.
    ---documentbreak---

               28.2.2009

               SK

               Úradný vestník Európskej únie

               L 56/8

         DOHODA
   medzi Európskym spoločenstvom a vládou Čínskej ľudovej republiky o prekurzoroch drog a látkach často používaných pri nedovolenej výrobe omamných alebo psychotropných látok
   EURÓPSKE SPOLOČENSTVO,
   ďalej len „Spoločenstvo“
   na jednej strane a
   VLÁDA ČÍNSKEJ ĽUDOVEJ REPUBLIKY
   ďalej len „čínska vláda“,
   na strane druhej,
   ďalej len „zmluvné strany“,
   V RÁMCI Dohovoru Organizácie Spojených národov z roku 1988 o boji proti nedovolenému obchodovaniu s omamnými a psychotropnými látkami, ktorý bol podpísaný 20. decembra 1988 vo Viedni (ďalej len „dohovor z roku 1988“) a v súlade s príslušnými právnymi ustanoveniami platnými v Čínskej ľudovej republike a v členských štátoch Spoločenstva;
   ODHODLANÉ predchádzať a bojovať proti nedovolenej výrobe omamných a psychotropných látok prevenciou proti zneužívaniu drogových prekurzorov a látok často používaných na takéto účely (ďalej len „drogové prekurzory“);
   UZNÁVAJÚC článok 12 dohovoru z roku 1988;
   PRESVEDČENÉ, že medzinárodný obchod môže byť priestorom na zneužívanie týchto látok a že je nevyhnutné uzatvoriť a uplatňovať dohody medzi príslušnými regiónmi, a tak nadviazať širokú spoluprácu, najmä formou prepájania kontrol vývozu a dovozu;
   UZNÁVAJÚC, že drogové prekurzory sa používajú najmä a v širokej miere aj na oprávnené účely a že medzinárodný obchod nesmie byť obmedzovaný neprimeranými postupmi monitorovania;
   ROZHODNUTÉ uzatvoriť Dohodu o predchádzaní zneužívania drogových prekurzorov a látok často používaných pri nedovolenej výrobe omamných alebo psychotropných látok;
   SA DOHODLI TAKTO:
   Článok 1
   Predmet dohody
   1.   V tejto dohode sa ustanovujú opatrenia na upevnenie administratívnej spolupráce medzi zmluvnými stranami s cieľom predchádzať zneužívaniu drogových prekurzorov a látok často používaných pri nedovolenej výrobe omamných a psychotropných látok bez toho, aby tým boli dotknuté bežné obchodné činnosti a náležité uznanie oprávnených záujmov príslušného odvetvia.
   2.   Zmluvné strany si na tento účel poskytujú vzájomnú pomoc, ako sa uvádza v tejto dohode, najmä pri:

               —

               monitorovaní vzájomného obchodu s drogovými prekurzormi, ako je uvedené v odseku 3, s cieľom predchádzať ich zneužívaniu na nedovolené účely,

               —

               poskytovaní vzájomnej administratívnej pomoci s cieľom zabezpečiť správne uplatňovanie príslušných ustanovení vlastných právnych predpisov na kontrolu obchodu s drogovými prekurzormi.

         3.   Bez toho, aby bola dotknutá platnosť prípadných zmien a doplnkov, ktoré sa môžu prijať podľa článku 10, sa táto dohoda vzťahuje na látky, ktoré sú uvedené v prílohách k tejto dohode.
   Článok 2
   Monitorovanie obchodu
   1.   Zmluvné strany z vlastného podnetu navzájom so sebou konzultujú a informujú vždy, keď majú opodstatnené dôvody sa domnievať, že sa drogové prekurzory môžu zneužiť na nedovolenú výrobu omamných alebo psychotropných látok, najmä ak dochádza k dovozu alebo vývozu nezvyčajných množstiev alebo za neobvyklých okolností.
   2.   Pri drogových prekurzoroch uvedených v prílohe A k tejto dohode zasiela príslušný orgán vyvážajúcej zmluvnej strany vopred oznámenie o vývoze príslušnému orgánu dovážajúcej zmluvnej strany. Dovážajúca zmluvné strana písomne odpovie do 15 pracovných dní od prijatia správy vyvážajúcej zmluvnej strany. V prípade, že v tejto lehote neodpovie, považuje sa to rovnocenné tomu, ako keby voči odoslaniu zásielky nevzniesla žiadne námietky. Prípadné námietky oznámi písomne vyvážajúcej zmluvnej strane v určenej lehote s uvedením dôvodov odmietnutia zásielky.
   3.   Pri drogových prekurzoroch uvedených v prílohe B k tejto dohode určí príslušný orgán vyvážajúcej zmluvnej strany, či sa majú vykonať medzinárodné kontroly podľa jej vnútroštátnych právnych predpisov.
   4.   Zmluvné strany sa zaväzujú, že budú bezodkladne písomne odpovedať v súvislosti s každou informáciou poskytnutou alebo opatrením požadovaným podľa tohto článku.
   Článok 3
   Pozastavenie zásielky
   1.   Bez toho, aby tým bolo dotknuté prípadné vykonanie technického opatrenia na vymáhanie, sa zásielka pozastaví, ak podľa názoru ktorejkoľvek zo zmluvných strán existujú opodstatnené dôvody sa domnievať, že drogové prekurzory sa môžu zneužiť na nedovolenú výrobu omamných alebo psychotropných látok, alebo ak v prípadoch uvedených v článku 2 ods. 2 dovážajúca zmluvná strana písomne požiada o pozastavenie zásielky, a v prípade potreby poskytne listinné dôkazy a zabezpečí vykonanie opatrení do piatich pracovných dní.
   2.   Zmluvné strany navzájom spolupracujú pri poskytovaní informácií týkajúcich sa podozrivých operácií smerujúcich k zneužitiu na základe žiadosti o poskytnutie vzájomnej administratívnej pomoci.
   Článok 4
   Vzájomná administratívna pomoc
   1.   Zmluvné strany si navzájom na požiadanie poskytujú vzájomnú administratívnu pomoc v súvislosti s akýmikoľvek informáciami potrebnými na účely predchádzania zneužitiu drogových prekurzorov na nedovolenú výrobu omamných alebo psychotropných látok a preskúmajú prípady podozrenia z ich zneužitia. Zmluvné strany prijmú v prípade potreby vhodné preventívne opatrenia na predchádzanie ich zneužitiu.
   2.   Každá žiadosť o informáciu alebo preventívne opatrenie sa vybavuje včas.
   3.   Žiadosti o administratívnu pomoc sa vybavujú v súlade s právnymi alebo regulačnými ustanoveniami dožiadanej zmluvnej strany.
   4.   Náležite splnomocnení úradníci zmluvnej strany môžu byť po dohode s druhou zmluvnou stranou a za podmienok ňou určených prítomní pri vyšetrovaniach uskutočňovaných na území tejto druhej strany.
   5.   Zmluvné strany si na žiadosť o poskytnutie vzájomnej administratívnej pomoci navzájom pomáhajú pri získavaní dôkazov.
   6.   Administratívnou pomocou poskytovanou podľa tohto článku nie sú dotknuté pravidlá, ktorými sa upravuje vzájomná pomoc v trestných záležitostiach, ani sa nevzťahuje na informácie získané na základe právomocí uplatňovaných na žiadosť súdneho orgánu, pokiaľ tento orgán neschváli poskytnutie takýchto informácií.
   7.   Každá zo zmluvných strán môže v jednotlivých prípadoch a po konzultáciách s druhou zmluvnou stranou poskytnúť druhej zmluvnej strane na jej žiadosť informácie o látkach často používaných pri nedovolenej výrobe omamných alebo psychotropných látok, ktoré nie sú zahrnuté do pôsobnosti tejto dohody.
   Článok 5
   Výmena informácií a povinnosť zachovávať mlčanlivosť
   1.   Akékoľvek informácie oznámené v akejkoľvek forme podľa tejto dohody sú dôverné alebo majú tajný charakter v závislosti od pravidiel platných pre každú zo zmluvných strán a vzťahuje sa na ne povinnosť zachovávať mlčanlivosť.
   2.   Osobné údaje sa môžu vymieňať len v prípade, ak sa zmluvná strana, ktorá ich má prijať, zaviaže, že ich bude chrániť minimálne spôsobom rovnocenným spôsobu, ktorý sa v tomto konkrétnom prípade uplatňuje na území zmluvnej strany, ktorá má údaje poskytnúť. Na tento účel si zmluvné strany navzájom poskytujú ďalšie informácie o príslušných pravidlách vrátane platných právnych predpisov členských štátov Spoločenstva.
   3.   Informácie získané na základe tejto dohody sa využívajú výhradne na účely tejto dohody. Ak má niektorá zo zmluvných strán v úmysle použiť takéto informácie na iné účely, musí predtým získať písomný súhlas orgánu, ktorý tieto informácie poskytol. Takéto použitie podlieha všetkým prípadným obmedzeniam, ktoré tento orgán ustanovil.
   4.   Použitie informácií získaných na základe tejto dohody pri konaniach začatých z dôvodu nedodržania právnych predpisov o drogových prekurzoroch, ktoré sú uvedené v článku 3, sa považuje za použitie výhradne na účely tejto dohody. Zmluvné strany preto môžu pri konaniach ako dôkaz použiť informácie a dokumenty získané k nahliadnutiu v súlade s ustanoveniami tejto dohody. Ich použitie ako dôkaz je podmienené získaním predchádzajúceho povolenia príslušného orgánu, ktorý dané informácie poskytol alebo ktorý umožnil prístup k daným dokumentom.
   Článok 6
   Výnimky z povinnosti poskytnúť pomoc
   1.   Pomoc sa môže odmietnuť alebo môže podliehať splneniu určitých podmienok alebo požiadaviek v prípadoch, keď zmluvná strana zastáva názor, že pomoc na základe tejto dohody by:

               a)

               mohla narušiť suverenitu Čínskej ľudovej republiky alebo členského štátu Spoločenstva, od ktorého sa poskytnutie pomoci na základe tejto dohody žiada, alebo

               b)

               mohla narušiť verejný poriadok, bezpečnosť alebo iné základné záujmy, najmä v prípadoch uvedených v článku 5 ods. 2, alebo

               c)

               došlo k porušeniu priemyselného, obchodného alebo služobného tajomstva.

         2.   Dožiadaný orgán môže poskytnutie pomoci odložiť, ak by mohla mať vplyv na prebiehajúce vyšetrovanie, trestné stíhanie alebo súdne konanie. V takom prípade dožiadaný orgán konzultuje so žiadajúcim orgánom s cieľom určiť, či sa pomoc môže poskytnúť za podmienok, ktoré môže požadovať dožiadaný orgán.
   3.   Ak žiadajúci orgán žiada o pomoc, ktorú by sám nemohol poskytnúť v prípade, ak by bol o ňu požiadaný, uvedie túto skutočnosť vo svojej žiadosti. Dožiadaný orgán potom rozhodne, ako takúto žiadosť vybaví.
   4.   V prípadoch uvedených v tomto článku sa musí rozhodnutie dožiadaného orgánu a dôvody jeho prijatia bezodkladne oznámiť žiadajúcemu orgánu.
   Článok 7
   Technická a vedecká spolupráca
   Zmluvné strany spolupracujú pri identifikácií nových metód zneužitia, ako aj na vhodných protiopatreniach vrátane technickej spolupráce, a to najmä na programoch odbornej prípravy a výmeny príslušných úradníkov, pri posilňovaní administratívnych štruktúr na presadzovanie práva v tejto oblasti a pri podpore spolupráce s obchodom a priemyslom.
   Článok 8
   Vykonávacie opatrenia
   1.   Čínska strana, Európska komisia a každý členský štát Spoločenstva vymenuje svoj príslušný orgán na koordináciu vykonávania tejto dohody. Tieto orgány na účely tejto dohody navzájom priamo komunikujú.
   2.   Zmluvné strany navzájom prekonzultujú a následne sa vzájomne informujú o podrobných vykonávacích pravidlách, ktoré prijmú v súlade s ustanoveniami tejto dohody.
   Článok 9
   Spoločná kontrolná skupina
   1.   Týmto sa zriaďuje spoločná kontrolná skupina, ktorá sa ďalej uvádza len ako „spoločná kontrolná skupina“, v ktorej sú zastúpené všetky zmluvné strany.
   2.   Spoločná kontrolná skupina koná na základe vzájomnej dohody.
   3.   Spoločná kontrolná skupina sa stretáva v prípade potreby, pričom dátum, miesto a program stretnutia sa určia na základe vzájomnej dohody.
   Mimoriadne stretnutia Spoločnej kontrolnej skupiny sa môžu zvolať na základe vzájomnej dohody zmluvných strán.
   Článok 10
   Úloha spoločnej kontrolnej skupiny
   1.   Spoločná kontrolná skupina riadi plnenie tejto dohody a zabezpečuje jej riadne uplatňovanie. Na tento účel:

               —

               ju zmluvné strany informujú o svojich skúsenostiach získaných pri uplatňovaní tejto dohody,

               —

               v prípadoch ustanovených v odseku 2 prijíma rozhodnutia,

               —

               skúma a vypracúva opatrenia technickej spolupráce,

               —

               skúma a vyvíja ďalšie možné formy spolupráce.

         2.   Spoločná kontrolná skupina prijíma rozhodnutia o zmenách a doplneniach prílohy A a prílohy B na základe vzájomnej dohody. Zmluvné strany vykonávajú tieto rozhodnutia v súlade s vlastnými právnymi predpismi.
   3.   Spoločná kontrolná skupina môže zmluvným stranám odporučiť:

               a)

               ďalšie zmeny a doplnenia tejto dohody;

               b)

               opatrenia potrebné na uplatňovanie tejto dohody.

         Článok 11
   Ďalšie povinnosti vyplývajúce z iných dohôd
   1.   Berúc do úvahy príslušné právomoci Spoločenstva a jeho členských štátov ustanovenia tejto dohody:

               —

               nemajú vplyv na povinnosti zmluvných strán vyplývajúce z akýchkoľvek iných medzinárodných dohôd alebo dohovorov,

               —

               nemajú vplyv na oznamovanie akýchkoľvek informácií získaných na základe tejto dohody, ktoré by boli zaujímavé pre Spoločenstvo, medzi príslušnými útvarmi Európskej komisie a príslušnými útvarmi členských štátov Spoločenstva.

         2.   Bez ohľadu na ustanovenia odseku 1 ustanovenia tejto Zmluvy majú prednosť pred ustanoveniami akejkoľvek dvojstrannej dohody o drogových prekurzoroch a ďalších látok často používaných pri nedovolenej výrobe omamných alebo psychotropných látok, ktoré uzatvorili alebo by mohli uzatvoriť jednotlivé členské štáty s Čínskou ľudovou republikou, ak ustanovenia takýchto dohôd nie sú v súlade s ustanoveniami tejto dohody.
   3.   V prípade otázok, ktoré sa týkajú uplatňovania tejto dohody, zmluvné strany ich navzájom prekonzultujú s cieľom vyriešiť záležitosť v rámci spoločnej kontrolnej skupiny.
   4.   Zmluvné strany si navzájom oznamujú akékoľvek prípadné opatrenia o kontrolovaných látkach prijaté s inými krajinami.
   Článok 12
   Nadobudnutie platnosti
   Každá zmluvná strana písomne oznámi druhej zmluvnej strane, že ukončila svoje interné právne postupy na nadobudnutie platnosti tejto dohody. Táto dohoda nadobúda platnosť 60 dní odo dňa prijatia posledného písomného oznámenia.
   Článok 13
   Trvanie a vypovedanie
   1.   Táto dohoda sa uzatvára na obdobie piatich rokov, a ak niektorá zo zmluvných strán písomne neoznámi druhej zmluvnej strane svoj úmysel ukončiť platnosť tejto dohody minimálne šesť mesiacov pred uplynutím uvedeného obdobia, jej platnosť sa automaticky obnoví vždy na nasledujúce obdobie piatich rokov.
   2.   Táto dohoda sa môže meniť a dopĺňať na základe vzájomnej dohody zmluvných strán.

      Táto dohoda je vyhotovená po dvoch vyhotovenia v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a čínskom jazyku, pričom každé znenie je rovnako autentické. V prípade akéhokoľvek rozdielu pri výklade tejto dohody sú rozhodujúce anglické a čínske znenie.
      Съставено в Брюксел на тридесети януари две хиляди и девета година.
      Hecho en Bruselas, el treinta de enero de dos mil nueve.
      V Bruselu dne třicátého ledna dva tisíce devět.
      Udfærdiget i Bruxelles den tredivte januar to tusind og ni.
      Geschehen zu Brüssel am dreißigsten Januar zweitausendneun
      Kahe tuhande üheksanda aasta jaanuarikuu kolmekümnendal päeval Brüsselis.
      Εγινε στις Βρυξέλλες, στις τριάντα Ιανουαρίου δύο χιλιάδες εννιά.
      Done at Brussels on the thirtieth day of January in the year two thousand and nine.
      Fait à Bruxelles, le trente janvier deux mille neuf.
      Fatto a Bruxelles, addì trenta gennaio duemilanove.
      Briselē, divtūkstoš devītā gada trīsdesmitajā janvārī.
      Priimta du tūkstančiai devintų metų sausio trisdešimtą dieną Briuselyje.
      Kelt Brüsszelben, a kétezer-kilencedik év január harmincadik napján.
      Magħmul fi Brussell, fit-tletin jum ta’ Jannar tas-sena elfejn u disgħa.
      Gedaan te Brussel, de dertigste januari tweeduizend negen.
      Sporządzono w Brukseli, dnia trzydziestego stycznia roku dwa tysiące dziewiątego.
      Feito em Bruxelas, em trinta de Janeiro de dois mil e nove.
      Încheiat la Bruxelles, la treizeci ianuarie două mii nouă.
      V Bruseli tridsiateho januára dvetisícdeväť.
      V Bruslju, dne tridesetega januarja leta dva tisoč devet.
      Tehty Brysselissä kolmantenakymmenentenä päivänä tammikuuta vuonna kaksituhattayhdeksän.
      Som skedde i Bryssel den trettionde januari tjugohundranio.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         От името на правителството на Киtайската народна република
         Por el Gobierno de la República Popular China
         Za vládu Čínské lidové republiky
         For Folkerepublikken Kinas regering
         Im Namen der Regierung der Volksrepublik China
         Hiina Rahvavabariigi valitsuse nimel
         Για την κυβέρνηση της Λαϊκής Δημοκρατίας της Κίνας
         For the Government of the People’s Republic of China
         Pour le gouvernement de la République populaire de Chine
         Per il governo della Repubblica popolare cinese
         Ķīnas Tautas Republikas vārdā
         Kinijos Liaudies Respublikos Vyriausybės vardu
         A Kínai Népköztársaság kormánya részéről
         Għall-Gvern tar-Repubblika Popolari taċ-Ċina
         Voor de Regering van de Volksrepubliek China
         W imieniu rządu Chińskiej Republiki Ludowej
         Pelo Governo da República Popular da China
         Pentru Guvernul Republicii Populare Chineze
         Za vládu Čínskej ľudovej republiky
         Za Vlado Ljudske republike Kitajske
         Kiinan kansantasavallan hallituksen puolesta
         På Folkrepubliken Kinas regering vägnar

   PRÍLOHA A
   Látky podliehajúce opatreniam uvedeným v článku 2 ods. 2
   kyselina (2-acetylamino) benzoová
   anhydrid kyseliny octovej
   kyselina antranylová
   efedrín
   výťažok efedra
   ergometrín
   ergotamín
   isosafrol
   kyselina lysergová
   3,4-methylendioxyfenyl-2-propanon
   norefedrín
   kyselina fenyloctová
   1-fenyl-2-propanon
   piperonál
   manganistan draselný
   pseudoefedrín
   safrol
   oleje bohaté na safrol

      Poznámka: Zoznam látok musí vždy v prípade potreby zahŕňať odkaz na soli týchto látok.
   PRÍLOHA B
   Látky podliehajúce opatreniam uvedeným v článku 2 ods. 3
   acetón
   dietyléter
   kyselina chlorovodíková
   metyletylketón
   piperidín
   kyselina sírová
   toluén


title: 2006/817/ES: Rozhodnutie Európskeho parlamentu z  27. apríla 2006 o absolutóriu na plnenie všeobecného rozpočtu Európskej únie za rozpočtový rok 2004, Oddiel VIIIB – Európsky dozorný úradník pre ochranu údajov

text:
               6.12.2006

               SK

               Úradný vestník Európskej únie

               L 340/49

         ROZHODNUTIE EURÓPSKEHO PARLAMENTU
   z 27. apríla 2006
   o absolutóriu na plnenie všeobecného rozpočtu Európskej únie za rozpočtový rok 2004, Oddiel VIIIB – Európsky dozorný úradník pre ochranu údajov
   (2006/817/ES)
   Európsky parlament,

               —

               so zreteľom na všeobecný rozpočet Európskej únie na rozpočtový rok 2004 (1),

               —

               so zreteľom na konečnú ročnú účtovnú závierku Európskych spoločenstiev za rozpočtový rok 2004, zväzok III (N6-0027/2005-C6-0365/2005),

               —

               so zreteľom na výročnú správu Dvora audítorov za rozpočtový rok 2004 spolu s odpoveďami kontrolovaných inštitúcií (2),

               —

               so zreteľom na vyhlásenie o vierohodnosti vedenia účtov a o zákonnosti a riadnosti príslušných operácií, ktoré poskytuje Dvor audítorov podľa článku 248 Zmluvy o ES (3),

               —

               so zreteľom na odporúčanie Rady zo 14. marca 2006 (5971/2006 – C6-0092/2006),

               —

               so zreteľom na článok 272 ods. 10 a články 275 a 276 Zmluvy o ES,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na články 50, 86, 145, 146 a 147,

               —

               so zreteľom na nariadenie z 21. decembra 1977o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0117/2006),

               1.

               udeľuje Európskemu dozornému úradníkovi pre ochranu údajov absolutórium na plnenie rozpočtu za rozpočtový rok 2004;

               2.

               uvádza svoje pripomienky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru, Dvoru audítorov, Európskemu hospodárskemu a sociálnemu výboru, Výboru regiónov, Európskemu ombudsmanovi a Európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

         Josep BORRELL FONTELLES

            predseda

         Julian PRIESTLEY

            generálny tajomník

      (1)  Ú. v. EÚ L 53, 23.2.2004.

      (2)  Ú. v. EÚ C 301, 30.11.2005, s. 1.

      (3)  Ú. v. EÚ C 301, 30.11.2005, s. 9.

      (4)  Ú. v. ES L 248, 16.9.2002, s. 1.

      (5)  Ú. v. ES L 356, 31.12.1977, s. 1.
    ---documentbreak---

               6.12.2006

               SK

               Úradný vestník Európskej únie

               L 340/50

         UZNESENIE EURÓPSKEHO PARLAMENTU
   s poznámkami, ktoré sú súčasťou rozhodnutia o absolutóriu na plnenie všeobecného rozpočtu Európskej únie za rozpočtový rok 2004, Oddiel VIIIB – Európsky dozorný úradník pre ochranu údajov
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2004 (1),

               —

               so zreteľom na konečnú ročnú účtovnú závierku Európskych spoločenstiev za rozpočtový rok 2004, zväzok III (N6-0027/2005-C6-0365/2005),

               —

               so zreteľom na výročnú správu Dvora audítorov za rozpočtový rok 2004 spolu s odpoveďami kontrolovaných inštitúcií (2),

               —

               so zreteľom na vyhlásenie o vierohodnosti vedenia účtov a o zákonnosti a riadnosti príslušných operácií, ktoré poskytuje Dvor audítorov podľa článku 248 Zmluvy o ES (3),

               —

               so zreteľom na odporúčanie Rady zo dňa 14. marca 2006 (5971/2006 – C6-0092/2006),

               —

               so zreteľom na článok 272 ods. 10 a články 275 a 276 Zmluvy o ES,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na články 50, 86, 145, 146 a 147,

               —

               so zreteľom na nariadenie z 21. decembra 1977 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0117/2006),

               1.

               poznamenáva, že Európsky dozorný úradník pre ochranu údajov (EDPS) spravoval v roku 2004 rozpočet vo výške 1 942 279 EUR a miera plnenia rozpočtu bola 54,67 %;

               2.

               poznamenáva, že audit EDPS, ktorý urobil Dvor audítorov, neviedol k žiadnym pripomienkam (bod 9.24 výročnej správy Dvora audítorov);

               3.

               konštatuje, že 24. júna 2004 podpísali generálni tajomníci Komisie, Európskeho parlamentu a Rady spolu s EDPS dohodu o administratívnej spolupráci na pomoc úradu EDPS v počiatočnom období troch rokov, podľa ktorej:

                           —

                           účtovník Komisie a interný audítor boli menovaní aj za účtovníka a interného audítora EDPS;

                           —

                           oddelenia Komisie poskytujú pomoc vo všetkých otázkach, ktoré sa týkajú personálneho manažmentu vo vzťahu k inštitúcii (prijímanie zamestnancov, stanovenie nárokov, výplaty, náhrada zdravotných nákladov, hradenie nákladov za služobné cesty atď.);

                           —

                           oddelenia Komisie pomáhajú EDPS aj pri zostavovaní a plnení rozpočtu;

                           —

                           EDPS sídli v priestoroch Európskeho parlamentu; oddelenia Parlamentu pomáhajú EDPS v oblasti materiálneho vybavenia ako i poskytovaním „know-how“ v súvislosti s inštalovaním úradu v priestoroch Parlamentu (bezpečnosť budov, elektronická pošta, počítače, telefóny, kancelárie a prevádzkový materiál);

               4.

               je presvedčený, že vzhľadom na nízky počet zamestnancov administratívy EDPS by bolo žiaduce obnoviť dohodu o spolupráci;

               5.

               žiada EDPS, aby pokračoval v zriaďovaní inštitúcie a plne zachovával základné zásady zákonnosti, riadnosti a riadneho finančného hospodárenia.

      (1)  Ú. v. EÚ L 53, 23.2.2004.

      (2)  Ú. v. EÚ C 301, 30.11.2005, s. 1.

      (3)  Ú. v. EÚ C 301, 30.11.2005, s. 9.

      (4)  Ú. v. ES L 248, 16.9.2002, s. 1.

      (5)  Ú. v. ES L 356, 31.12.1977, s. 1.


title: 2005/714/CFSP: Rozhodnutie Politického a bezpečnostného výboru BiH/7/2005 z 20. septembra 2005 o vymenovaní vedúceho veliteľskej štruktúry EÚ v Neapoli pre vojenskú operáciu Európskej únie v Bosne a Hercegovine

text:
               15.10.2005

               SK

               Úradný vestník Európskej únie

               L 271/41

      ROZHODNUTIE POLITICKÉHO A BEZPEČNOSTNÉHO VÝBORU BiH/7/2005
   z 20. septembra 2005
   o vymenovaní vedúceho veliteľskej štruktúry EÚ v Neapoli pre vojenskú operáciu Európskej únie v Bosne a Hercegovine
   (2005/714/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 25 tretí odsek,
   so zreteľom na jednotnú akciu Rady 2004/570/SZBP z 12. júla 2004 o vojenskej operácii Európskej únie v Bosne a Hercegovine (1), a najmä na jej článok 6,
   keďže:

               (1)

               Výmenou listov medzi generálnym tajomníkom/vysokým splnomocnencom a generálnym tajomníkom NATO 28. septembra 2004 a 8. októbra 2004 Severoatlantická rada súhlasila, aby sa veliteľ Spoločného veliteľstva síl Neapol uvoľnil pre funkciu vedúceho veliteľskej štruktúry EÚ v Neapoli.

               (2)

               Vojenský výbor EÚ podporil odporúčanie veliteľa operácie EÚ, aby bol veliteľ Spoločného veliteľstva síl Neapolgenerál poručík (nominovaný) Giuseppe MARANI vymenovaný za vedúceho veliteľskej štruktúry EÚ v Neapoli pre vojenskú operáciu Európskej únie v Bosne a Hercegovine.

               (3)

               Podľa článku 6 jednotnej akcie 2004/570/SZBP Rada poverila Politický a bezpečnostný výbor (PBV) určovať politické a strategické vedenie vojenských operácií EÚ.

               (4)

               V súlade s článkom 6 Protokolu o postavení Dánska, ktorý je pripojený k Zmluve o Európskej únii a k Zmluve o založení Európskeho spoločenstva, sa Dánsko nezúčastňuje na vypracovaní a vykonávaní rozhodnutí a činností Európskej únie, ktoré majú obranné dôsledky.

               (5)

               Európska Rada v Kodani prijala 12. a 13. decembra 2002 vyhlásenie, ktoré uvádza, že dojednania „Berlín plus“ a ich vykonávanie sa bude vzťahovať len na tie členské štáty EÚ, ktoré sú buď členmi NATO, alebo stranami „Partnerstva pre mier“ a ktoré následne uzavreli dvojstranné bezpečnostné dohody s NATO,

         ROZHODOL TAKTO:
   Článok 1
   Generálporučík (nominovaný) Giuseppe MARANI je týmto vymenovaný za vedúceho veliteľskej štruktúry EÚ v Neapoli pre vojenskú operáciu Európskej únie v Bosne a Hercegovine.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 20. septembra 2005

            Za Politický a bezpečnostný výbor

            predseda

         J. KING

      (1)  Ú. v. EÚ L 252, 28.7.2004, s. 10.


title: Žiadosť o ochranu poslaneckej imunity Renata Brunettu Rozhodnutie Európskeho parlamentu z  22. apríla 2009 o žiadosti o ochranu imunity a výsad Renata Brunettu (2008/2147(IMM))

text:
               8.7.2010

               SK

               Úradný vestník Európskej únie

               CE 184/135

         Streda 22. apríla 2009Žiadosť o ochranu poslaneckej imunity Renata Brunettu
   P6_TA(2009)0234
   Rozhodnutie Európskeho parlamentu z 22. apríla 2009 o žiadosti o ochranu imunity a výsad Renata Brunettu (2008/2147(IMM))
   2010/C 184 E/29

      Európsky parlament,
   so zreteľom na žiadosť Renata Brunettu o ochranu jeho imunity v súvislosti s trestným konaním vedeným proti nemu pred okresným súdom vo Florencii, ktorá bola predložená 15. mája 2008 a oznámená na plenárnej schôdzi 4. júna 2008,
   so zreteľom na články 9 a 10 Protokolu o výsadách a imunitách Európskych spoločenstiev z 8. apríla 1965, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,
   so zreteľom na rozsudky Súdneho dvora Európskych spoločenstiev z 12. mája 1964, 10. júla 1986 a 21. októbra 2008 (1),
   so zreteľom na článok 6 ods. 3 a článok 7 rokovacieho poriadku,
   so zreteľom na správu Výboru pre právne veci (A6-0195/2009),

               1.

               ochraňuje imunitu a výsady Renata Brunettu;

               2.

               poveruje svojho predsedu, aby toto rozhodnutie a správu gestorského výboru ihneď postúpil príslušným orgánom Talianskej republiky.

      (1)  Vec 101/63, Wagner/Fohrmann a Krier, Zb. 1964. s. 383, vec 149/85 Wybot/Faure a iní, Zb. 1986, s. 2391 a spojené veci C-200/07 a C-201/07 Marra/De Gregorio a Clemente, zatiaľ neuvedené v Zbierke rozhodnutí.


title: Rozhodnutie Európskeho parlamentu (EÚ) 2017/1604 z 27. apríla 2017 o absolutóriu za plnenie všeobecného rozpočtu Európskej únie za rozpočtový rok 2015, oddiel II – Európska rada a Rada

text:
               29.9.2017

               SK

               Úradný vestník Európskej únie

               L 252/22

         ROZHODNUTIE EURÓPSKEHO PARLAMENTU (EÚ) 2017/1604
   z 27. apríla 2017
   o absolutóriu za plnenie všeobecného rozpočtu Európskej únie za rozpočtový rok 2015, oddiel II – Európska rada a Rada
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2015 (1),

               —

               so zreteľom na konsolidovanú ročnú účtovnú závierku Európskej únie za rozpočtový rok 2015 [COM(2016) 475 – C8-0271/2016] (2),

               —

               so zreteľom na výročnú správu Dvora audítorov o plnení rozpočtu za rozpočtový rok 2015 spolu s odpoveďami inštitúcií (3),

               —

               so zreteľom na vyhlásenie o vierohodnosti (4) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (5), a najmä na jeho články 55, 99, 164, 165 a 166,

               —

               so zreteľom na článok 94 rokovacieho poriadku a prílohu IV k nemu,

               —

               so zreteľom na správu Výboru pre kontrolu rozpočtu (A8-0131/2017),

               1.

               odkladá svoje rozhodnutie o absolutóriu generálnemu tajomníkovi Rady za plnenie rozpočtu Európskej rady a Rady za rozpočtový rok 2015;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Európskej rade, Rade, Komisii, Súdnemu dvoru Európskej únie, Dvoru audítorov, európskemu ombudsmanovi, európskemu dozornému úradníkovi pre ochranu údajov a Európskej službe pre vonkajšiu činnosť a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ L 69, 13.3.2015.

      (2)  Ú. v. EÚ C 380, 14.10.2016, s. 1.

      (3)  Ú. v. EÚ C 375, 13.10.2016, s. 1.

      (4)  Ú. v. EÚ C 380, 14.10.2016, s. 147.

      (5)  Ú. v. EÚ L 298, 26.10.2012, s. 1.